EVROPSKA KOMISIJA Bruselj, 23.5.2018 COM(2018) 282 final SPOROČILO KOMISIJE SVETU IN EVROPSKEMU PARLAMENTU Tehnična prilagoditev finančnega okvira za leto 2019 v skladu z gibanjem BND

(ESR 2010) (člen 6 Uredbe Sveta št. 1311/2013 o večletnem finančnem okviru za obdobje 2014–2020)



Uvod Uredba o večletnem finančnem okviru, kakor je bila spremenjena z Uredbo Sveta (EU, Euratom) 2015/623 z dne 21. aprila 2015 in kakor je bila prilagojena s tehnično prilagoditvijo za leto 2018, vsebuje preglednico finančnega okvira za EU-28 za obdobje 2014–2020 v cenah iz leta 2011 (preglednica 1). V skladu s členom 6(1) uredbe o večletnem finančnem okviru Komisija vsako leto pred začetkom proračunskega postopka za leto n+1 opravi tehnično prilagoditev večletnega finančnega okvira v skladu z gibanjem bruto nacionalnega dohodka (BND) EU in cen ter rezultate sporoči Svetu in Evropskemu parlamentu. Kar zadeva cene, so zgornje meje odhodkov v tekočih cenah določene na podlagi fiksnega 2-odstotnega letnega deflatorja, določenega v členu 6(2) uredbe o večletnem finančnem okviru. Kar zadeva gibanje BND, to sporočilo vključuje najnovejše razpoložljive gospodarske napovedi. Obenem Komisija izračuna razliko, ki je na voljo do zgornje meje lastnih sredstev iz sklepa o sistemu virov lastnih sredstev iz leta 2014 (2014/335/ES, Euratom), absolutni znesek varnostne rezerve iz člena 13 uredbe o večletnem finančnem okviru, skupno razliko do zgornje meje za plačila iz člena 5 ter skupno razliko do zgornje meje za obveznosti iz člena 14. Poleg tega se po prerazporeditvah med prvim stebrom in razvojem podeželja prilagodi posebna zgornja meja za razdelek 2 v zvezi z odhodki, povezanimi s trgom, in neposrednimi plačili. Zaradi veljavnosti sklepa o sistemu virov lastnih sredstev iz leta 2014 so bile zgornje meje lastnih sredstev in zgornje meje odobritev za prevzem obveznosti prilagojene novim podatkom o BND v skladu z evropskim sistemom računov (ESR 2010). Najvišji znesek lastnih sredstev je zdaj določen v višini 1,20 % BND (prej: 1,23 %), najvišji znesek obveznosti pa v višini 1,26 % BND (prej: 1,29 %). Združeno kraljestvo je sporočilo svojo namero v skladu s členom 50 PEU, da bo 30. marca 2019 izstopilo iz Evropske unije. Kljub temu se za namene te tehnične prilagoditve Združeno kraljestvo šteje za državo članico. Točka 59 skupnega poročila pogajalcev Evropske unije in vlade Združenega kraljestva ter sporočilo Komisije Evropskemu svetu določata, da bo Združeno kraljestvo prispevalo v proračuna Unije za leti 2019 in 2020 ter sodelovalo pri njunem izvrševanju, kot če bi ostalo v Uniji. Namen tega sporočila je Svetu in Evropskemu parlamentu predstaviti rezultat tehničnih prilagoditev (EU-28) za leto 2019 v skladu s členom 6 uredbe o večletnem finančnem okviru. 2.Prilagoditev preglednice večletnega finančnega okvira (Priloga – preglednici 1 in 2) Preglednica 1 prikazuje finančni okvir za EU-28 v cenah iz leta 2011, kakor je bil vključen v Prilogo I k uredbi o večletnem finančnem okviru in prilagojen v skladu s členoma 3(1) in 5. Preglednica 2 prikazuje finančni okvir za EU-28, prilagojen za leto 2019 (tj. v tekočih cenah). Posodobljeni finančni okvir, izražen kot odstotek BND, vključuje najnovejše razpoložljive gospodarske napovedi (pomlad 2018), poleg tega pa je prilagojen v skladu s členoma 3(1) in 5 uredbe o večletnem finančnem okviru. 2.1.Skupni znesek BND V skladu z najnovejšimi razpoložljivimi napovedmi je bil BND za leto 2019 določen v višini 16 489 019 milijonov EUR v tekočih cenah za EU-28. V skladu s členom 6(4) uredbe o večletnem finančnem okviru dodatne tehnične prilagoditve za zadevno leto, bodisi med zadevnim letom bodisi kot naknadni popravki v naslednjih letih, niso mogoče. Zato je bil zgolj informativno posodobljeni BND v skladu z ESR 2010 za leto 2014 določen v višini 14 029 175 milijonov EUR, za leto 2015 v višini 14 716 840 milijonov EUR, za leto 2016 v višini 14 847 036 milijonov EUR, za leto 2017 v višini 15 294 451 milijonov EUR, za leto 2018 pa v višini 15 892 594 milijonov EUR. Iz istega razloga je zgornja meja lastnih sredstev, ki je trenutno določena na 1,20 % BND (po ESR 2010), v preglednici večletnega finančnega okvira iz priloge prilagojena šele z letom 2018. Za leto 2017 in prejšnja leta je zgornja meja lastnih sredstev prikazana na 1,23 % BND na podlagi ESR 95. 2.2.Glavni rezultati tehnične prilagoditve večletnega finančnega okvira za leto 2019 Skupna zgornja meja odobritev za prevzem obveznosti za leto 2019 (164 123 milijonov EUR) znaša 1,00 % BND. Ustrezna skupna zgornja meja odobritev plačil (166 709 milijonov EUR) znaša 1,01 % BND. Na podlagi najnovejših gospodarskih napovedi tako ostane do zgornje meje lastnih sredstev, ki znaša 1,20 %, razlika v višini 31 159 milijonov EUR (0,19 % BND za EU-28). 2.3.Prilagoditev posebne zgornje meje za razdelek 2 V skladu s členom 3(1) uredbe o večletnem finančnem okviru se posebna zgornja meja za razdelek 2 v zvezi s tržnimi ukrepi in neposrednimi plačili (prvi steber) v obdobju 2014–2020 prilagodi po prerazporeditvah med prvim in drugim stebrom v skladu s pravnim aktom, ki določa te prerazporeditve. Skupna zgornja meja za razdelek 2 se ne spremeni. Prva prilagoditev: posebna zgornja meja za razdelek 2 je bila prvič prilagojena v okviru tehnične prilagoditve večletnega finančnega okvira za leto 2015. Ta prilagoditev, kot je podrobno prikazana v prvi preglednici spodaj, je bila vključena v Izvedbeno uredbo Komisije (EU) št. 367/2014 z dne 10. aprila 2014. Druga prilagoditev: dva niza prerazporeditev med stebroma SKP v tehnični prilagoditvi večletnega finančnega okvira za leto 2016 sta bila upoštevana (glej drugo preglednico spodaj). Te prerazporeditve so v skladu s prožnostjo med stebroma iz člena 136a Uredbe Sveta (ES) št. 73/2009 in člena 14 Uredbe (EU) št. 1307/2013 ter ocenjenim rezultatom zmanjšanja neposrednih plačil iz člena 7(2) slednje uredbe. Prvi niz prerazporeditev je določen v Delegirani uredbi (EU) št. 994/2014 Komisije z dne 13. maja 2014 in upoštevan v Izvedbeni uredbi Komisije (EU) št. 1089/2014 z dne 16. oktobra 2014. Drugi niz prerazporeditev je določen v Delegirani uredbi (EU) št. 1378/2014 Komisije z dne 17. oktobra 2014 in upoštevan v Izvedbeni uredbi Komisije (EU) 2015/141 z dne 29. januarja 2015.

Nepredvidena manjša prilagoditev je bila opravljena, ko je bila zakonodaja za izvajanje pravil Unije o neposrednih plačilih v Walesu leta 2015 razveljavljena z odredbo nacionalnega sodišča. Ta sprememba je določena v Delegirani uredbi Komisije (EU) 2016/142 z dne 2. decembra 2015 in upoštevana v Izvedbeni uredbi Komisije 2016/257 z dne 24. februarja 2016. Zadnji krog prerazporeditev med stebroma za proračunski leti 2019 in 2020 je bil Komisiji priglašen do 1. avgusta 2017, določene so v Delegirani uredbi Komisije (EU) št. 162/2018 z dne 23. novembra 2017, odražajo pa se v Izvedbeni uredbi Komisije 2018/288 z dne 19. februarja 2018 (glej četrto preglednico spodaj). Spremembo posebne zgornje meje za razdelek 2 v tekočih cenah je zaradi tehnične prilagoditve preglednice večletnega finančnega okvira treba pretvoriti v cene iz leta 2011. V ta namen se neto zneski za EKJS najprej pretvorijo v cene iz leta 2011 z uporabo 2-odstotnega fiksnega deflatorja. Ta znesek se nato zaokroži navzgor, da dobimo prilagojeno posebno zgornjo mejo za razdelek 2, saj so zgornje meje večletnega finančnega okvira lahko izražene samo v milijonih eurov. Samo s tako zaokrožitvijo navzgor je mogoče zagotoviti, da je posebna zgornja meja večletnega finančnega okvira vedno višja od neto zneskov, ki so na voljo za odhodke EKJS. Majhna razlika, ki pri tem nastane, ne pomeni razpoložljive razlike do zgornje meje, temveč nastane izključno kot posledica zaokrožitve, saj morajo biti vse številke v večletnem finančnem okviru izražene v milijonih eurov. Komisija bo za vsak letni proračun uporabila natančne neto zneske, ki so na voljo za odhodke EKJS. Enak pristop je bil uporabljen tudi pri prejšnjih tehničnih prilagoditvah večletnega finančnega okvira. V spodnji preglednici je prikazan neto rezultat prerazporeditev med stebroma SKP in njihov učinek na posebno zgornjo mejo razdelka 2. 3.Skupna razlika v okviru zgornje meje za plačila Na podlagi člena 5 uredbe o večletnem finančnem okviru Komisija prilagodi zgornjo mejo za plačila za obdobje 2015–2020 navzgor za znesek, ki ustreza razliki med izvršenimi plačili in zgornjo mejo za plačila večletnega finančnega okvira leta n–1. Vsaka prilagoditev navzgor se v celoti izravna z ustreznim znižanjem zgornje meje za plačila za leto n–1 v stalnih cenah iz leta 2011. Pri tehnični prilagoditvi za leto 2016 je bila preostala razlika do zgornje meje za leto 2014 (104 milijoni EUR v tekočih cenah) prenesena v leto 2015 (106 milijonov EUR v tekočih cenah), zgornje meje pa so bile ustrezno prilagojene. Pri tehnični prilagoditvi za leto 2017 je bila preostala razlika do zgornje meje za leto 2015 (1 288 milijonov EUR) prenesena v obdobje 2018–2020. Pri tehnični prilagoditvi za leto 2018 je bila preostala razlika do zgornje meje za leto 2016 (13 991 milijonov EUR) prenesena v obdobje 2018–2020. Pri letošnji tehnični prilagoditvi se izračuna skupna razlika do zgornje meje za plačila za leto 2017. Plačila za druge posebne instrumente se obravnavajo, kot da presegajo zgornje meje večletnega finančnega okvira. Zgornja meja za plačila za leto 2017 je znašala 142 906 milijonov EUR v tekočih cenah. Po izravnavi zneska, ki se je uporabil v okviru varnostne rezerve v letu 2014 (2 818,2 milijonov EUR), preostala zgornja meja za plačila, ki se uporabi kot primerjava, znaša 140 087,8 milijonov EUR. Plačila, izvršena v letu 2017, znašajo 126 486,6 milijona EUR. Ta znesek vključuje izvršena plačila v okviru odobritev plačil, odobrenih v proračunu za leto 2017 (124 690,6 milijona EUR), in prenose iz leta 2017 v leto 2018 (1 796,0 milijona EUR). Plačila za posebne instrumente so izključena iz izvršenih plačil (2 713,3 milijona EUR, od tega 2 713,1 milijona EUR izvršenih in 0,2 milijona EUR prenesenih). Zato se pri izračunu skupne razlike do zgornje meje za plačila upošteva znesek v višini 123 773,3 milijona EUR (124 690,6 milijona EUR +1 796,0 milijona EUR – 2 713,3 milijona EUR). Vsi prenosi iz leta 2016 v leto 2017 so bili za namene izračuna skupne razlike v okviru zgornje meje za plačila za leto 2016 obravnavani kot izvršeni, vendar niso bili vsi dejansko izvršeni. Zato je zapadle prenose treba dodati k izračunu, saj dejansko pomenijo nezadostno izvrševanje. Zapadli prenosi iz leta 2016 v leto 2017 znašajo 99,3 milijona EUR, od tega 0,04 milijona EUR za posebne instrumente. Skupni upoštevani znesek zapadlih prenosov tako znaša 99,2 milijona EUR. Preostala razlika do zgornje meje za plačila za leto 2017 znaša 16 413,7 milijona EUR v tekočih cenah (tj. 142 906 milijonov EUR – 2 818,2 milijona EUR– 123 773,3 milijona EUR + 99,2 milijona EUR). Zgornja meja za leto 2017 se tako zmanjša za 16 414 milijonov EUR v tekočih cenah oziroma 14 575 milijonov EUR v cenah iz leta 2011. V skladu s členom 6(2) uredbe o večletnem finančnem okviru se za izračun skupne razlike v okviru zgornje meje za plačila in ustrezno prilagoditev zgornjih mej uporabi 2-odstotni letni deflator. Skupna razlika do zgornje meje za plačila se prerazporedi v zgornje meje plačil za leti 2019 in 2020. V cenah iz leta 2011 se 6 379 milijonov EUR prerazporedi v leto 2019 (s čimer se doseže najvišji dovoljeni znesek 11 milijard EUR v cenah iz leta 2011), 8 196 milijonov EUR pa se prerazporedi v leto 2020 (do največje prilagoditve v višini 13 milijard EUR ostane 183 milijonov EUR). To ustreza povečanju v tekočih cenah v višini 7 474 milijonov EUR v letu 2019 in 9 795 milijonov EUR v letu 2020. To pomeni, da se skupna zgornja meja za plačila za obdobje 2014–2020 v cenah iz leta 2011 ne spremeni, v tekočih cenah pa se skupna zgornja meja za plačila poveča za 855 milijonov EUR. V spodnji preglednici je podroben pregled izračuna skupne razlike do zgornje meje za plačila za leto 2017: V spodnji preglednici so prikazane ustrezne prilagoditve zgornjih mej za plačila:

4.Posebni instrumenti Nad zgornjimi mejami odhodkov, dogovorjenimi v finančnem okviru za obdobje 2014–2020, je na voljo več instrumentov. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter znotraj določenih meja omogočiti nekaj prilagodljivosti nad dogovorjenimi zgornjimi mejami odhodkov. 4.1.Rezerva za nujno pomoč V skladu s členom 9 spremenjene uredbe o večletnem finančnem okviru se lahko iz rezerve za nujno pomoč zagotovi največ 300 milijonov EUR na leto v cenah iz leta 2011; v letu 2019 to pomeni 351,5 milijona EUR v tekočih cenah (2 301,4 milijona EUR za celotno obdobje v tekočih cenah). Neporabljeni znesek iz prejšnjega leta se lahko prenese v naslednje leto. Prenos iz leta 2017 v leto 2018 znaša 61,7 milijona EUR. V spodnji preglednici je podroben pregled razpoložljivih sredstev in uporabe rezerve za nujno pomoč po letih od leta 2014: 4.2.Solidarnostni sklad Evropske unije V skladu s členom 10 uredbe o večletnem finančnem okviru se lahko iz Solidarnostnega sklada EU zagotovi največ 500 milijonov EUR na leto v cenah iz leta 2011; v letu 2019 to pomeni 585,8 milijona EUR v tekočih cenah (3 944,7 milijona EUR za celotno obdobje v tekočih cenah). Neporabljeni znesek iz prejšnjega leta se lahko prenese v naslednje leto. Prenos iz leta 2017 v leto 2018 znaša 140,8 milijona EUR. Konec leta 2017 ni zapadel noben znesek. 294 milijonov EUR sredstev za leto 2018 je bilo izplačanih leta 2017, da bi se zagotovila zadostna sredstva glede na potrebe (potres v Italiji). V spodnji preglednici je podroben pregled razpoložljivih sredstev in uporabe Solidarnostnega sklada Evropske unije po letih od leta 2014: 4.3.Instrument prilagodljivosti V skladu s členom 11 spremenjene uredbe o večletnem finančnem okviru se lahko iz instrumenta prilagodljivosti zagotovi največ 600 milijonov EUR na leto v cenah iz leta 2011; v letu 2019 to pomeni 703 milijona EUR v tekočih cenah (4 315 milijonov EUR za celotno obdobje v tekočih cenah). Neporabljeni letni zneski iz prejšnjih treh let se lahko prenesejo v naslednje leto. V skladu s členom 6(1)(f), ki se sklicuje na drugi pododstavek člena 11(1), se letni znesek, ki je na razpolago za instrument prilagodljivosti, od leta 2017 vsako leto poveča za zneska, enaka delu letnega zneska za Solidarnostni sklad Evropske unije in Evropski sklad za prilagoditev globalizaciji, ki sta zapadla v preteklem letu. V spodnji preglednici je podroben pregled razpoložljivih sredstev in uporabe instrumenta prilagodljivosti po letih od leta 2014: 4.4.Evropski sklad za prilagoditev globalizaciji